Here is a page extracted from Wikipedia that may contain CSS, HTML, and a lot of unformatted text.

Title: Mikails Vilfrids Vuoinīčios
Content: Mikails Vilfrids Vuoinīčios (Wilfried Michael Voynich; gėmės 1985 m. spalė 31 d. - mėrės 1930 m. kuova 19 d.) bova ėš Žemaitėjės kėlės revuoliocionėirios, antėkvars, katruos pagarsiejė sava sorasta sliepėninga kninga, vadėnama Vuoinīčious ronkraštiom.

Vuoinīčios gėmė Telšiūsė, lėnku-lietoviu bajuoru šeimuo. Muokies vairiuosė muokīklūsė, paskum ėšvīka Maskvuō, kur onėversetėtė gava lekarstvėninka ėšsėlavėnėma. 1885 m. Kaunė ons bova sojėmts ož dalėvavėma lėnku suocēldemuokratu vėikluo, ėr ikalėnts Varšovas tiormuo. Paskum Vuoinīčios ėšsiūsts i Sėbėra. 1890 metās ons pabiega i Luonduona. Tenās apsėžanėjė so žīmė revuoliocionėirė Etelė Lilian Bul. Anodo ėšvīkava i Amerėka, apsėgīvenava Niojuorkė. 

Mikails Vilfrids Vuoinīčios 1912 metās ėš Muondragona vėlas Italėjuo nusėpirka krūva senuobėniu ronkraštiu. Terp anū bova ė sliepėningasā vėdoromžiu ronkraštis, katros parašīts ne tėktās nežėnuoma kalba ale ė nežėnuomo rašto. Lėgė šiuolē nėiks ana negal perskaitītė. Tasā ronkraštis pavadėnts Vuoinīčious vardo.

Vuoinīčios
Vuoinīčios